Lav et referat af nedenstående tekst:

Tekst:
Kasper Bøgelund har besluttet sig for at fremtiden ligger i AaB. Højrebacken, der har leveret et stærkt comeback efter sommerskiftet fra Borussia Mönchengladbach til Aalborg, er således indstillet på at forlænge den aftale, der udløber til sommer, med de danske mestre. - Jeg vil blive i AaB. Jeg er rigtig glad for at være i den her klub, og jeg er parat til at snakke kontraktforlængelse med Lynge Jakobsen, hvad dag det skal være, siger Kasper Bøgelund til B.T. - Det er dejligt at være tilbage i Danmark efter mine 10 et halvt år i udlandet. Vores lille familie er faldet fantastisk godt til i Aalborg. Ja, vi har talt om, at her kan vi faktisk bo altid, siger den 28-årige forsvarsspiller. Allerede i december gjorde AaB's sportsdirektør Lynge Jakobsen det klart, at nordjyderne meget gerne vil forlænge samarbejdet med Kasper Bøgelund. /ritzau/

Referat:
Landsholdsspilleren Kasper Bøgelund har længe tøvet med at snakke forlængelse med AaB, men nu har højrebacken besluttet, at han ønsker at blive i Aalborg.